open-index/open-wikipedia-markdown huggingface dataset:
Svoboda (albumi)

**Svoboda** (vapautta tarkoittava venäjän kielen ja eräiden muiden slaavilaisten kielten sana) on rockyhtye Popedan yhdestoista studioalbumi, joka julkaistiin vuonna 1992. Albumilta hiteiksi nousivat kappaleet ”Kersantti Karoliina”, ”Repe ja Lissu” sekä ”Punaista ja makeaa”. Keikoilla on näiden lisäksi kuultu usein myös ”Mää ja Tapparan mies” -kappaletta. ”Repe ja Lissu” on kuulunut jo pidempään keikkojen vakiosettiin. Svoboda on Popedan menestynein albumi ja on ylittänyt platinarajan. Albumi on myös ainoa, joka päässyt listaykköseksi.

## Kappaleet

### A-puoli
#  (alkup. The Letter, säv. Wayne Carson, suom. san. Juice Leskinen)
#  (säv. ja sov. V-P. Hautamäki, san. Mika Sundqvist)
#  (alkup. Tomahawk Kid, säv. Harvey-McKenna-Batchelor, suom. san. Leskinen)
#  (säv. Hautamäki, sov. Hautamäki & Markku Petander, san. Leskinen)
#  (säv. ja sov. Petander, san. Pate Mustajärvi)
#  (säv. ja sov. Hautamäki, san. Mustajärvi)
#  (säv. ja sov. Hautamäki, san. Artturi Ahonen)

### B-puoli
#  (säv., san. ja sov. Petander)
#  (säv. ja sov. Petander, san. Mustajärvi)
#  (säv. ja sov. Hautamäki, san. Mustajärvi)
#  (säv. ja sov. Petander, san. Mustajärvi)
#  (säv. ja sov. Petander, san. Sundqvist)
#  (säv. ja sov. Seppo Hakasalo, san. Markku Lonkila)
#  (instr., säv. ja sov. Hautamäki)

## Tekijät

### Kokoonpano
* Costi Hautamäki – Carvin-kitara, laulu
* Jukkis Järvinen – kosketinsoittimet
* Pate Mustajärvi – laulu
* Markku Petander – Carvin-basso, stunt-kitara, laulu (kappale 8)
* Kari Holm – rummut

### Vierailevat muusikot
* Raaka-Arska – laulu (kappale 7)
* Lucjan Czaplicki – saksofoni (kappaleet 2 ja 5)
* Jyrki Niemi – torvet (kappale 7)
* Safka – hanuri (kappale 3)

### Tuotanto
* Gipsy Brothers – tuottajat
* Costello Hautamäki – äänittäjä, miksaaja (Harasoo-studio)
* Mika Sundqvist – äänittäjä, miksaaja (MSL-studio)
* Bob Mitchell – äänittäjä, miksaaja (Baby Monster)
* Juho Juntunen – kansikuva
* Risto Vainio – kuvat
* Jouko Järvinen – kuvat
* Sepi Toivonen – polttoleikkaus

+

* Erityiskiitokset – Panssariprikaati (Parolannummi)

## Lähteet
Walter Hendl

**Walter Hendl** (12. tammikuuta 1917 – 10. huhtikuuta 2007) oli yhdysvaltalainen kapellimestari.

Hendl opiskeli Fritz Reinerin johdolla Curtis Institutessa. Hänestä tuli vuonna 1945 New Yorkin filharmonikkojen apulaiskapellimestari. Vuosina 1949–1958 hän toimi Dallasin sinfoniaorkesterin ylikapellimestarina. 

Hendl johti myöhemmin Chicagon sinfoniaorkesteria ja Eastman School of Musicia. Hän kuoli Pennsylvaniassa 90-vuotiaana kärsittyään sydän- ja keuhkovaivoista.

## Lähteet
Eduardo Mata

**Eduardo Mata** (5. syyskuuta 1942 – 4. tammikuuta 1995) oli meksikolainen kapellimestari ja säveltäjä.

Mata syntyi Méxicossa. Hän opiskeli yksityisesti kitaransoittoa ennen pääsemistään kansalliseen konservatorioon. Vuosina 1960–1963 hänelle opetti sävellystä Carlos Chávez. Vuonna 1964 hän pääsi opiskelemaan Yhdysvaltoihin orkesterinjohtoa Max Rudolfin ja Erich Leinsdorfin sekä sävellystä Gunther Schullerin johdolla.

Matan sävellystuotantoon kuuluu kolme sinfoniaa, kamarimusiikkia, sonaatteja ja balettimusiikkia. Hän toimi vuosina 1977–1993 Dallasin sinfoniaorkesterin ylikapellimestarina ja kuoli lento-onnettomuudessa 4. tammikuuta 1995.
Electric Warrior

**Electric Warrior** on englantilaisen glam rock -yhtye T. Rexin toinen studioalbumi nimenvaihdoksen jälkeen. Se on julkaistu vuonna 1971. Albumin tunnetuin kappale on *Bang a Gong (Get it On)*. Levyn jokainen kappale on keulahahmo Marc Bolanin käsialaa. Electric Warriorilla T. Rexin musiikillinen tyyli oli vaihtunut kokonaan glam rockiksi, eikä yhtyeen musiikissa ollut enää kuultavissa aiemmilta levyiltä tuttua psykedeelistä soundia.

Albumi, samoin kuin sitä seurannut albumi *[[The Slider]]*, valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet
#"Mambo Sun" – 3:41
#"Cosmic Dancer" – 4:30
#"Jeepster" – 4:12
#"Monolith" – 3:49
#"Lean Woman Blues" – 3:02
#"Bang a Gong (Get It On)" – 4:27
#"Planet Queen" – 3:13
#"Girl" – 2:32
#"The Motivator" – 4:00
#"Life's a Gas" – 2:24
#"Rip Off" – 3:40

## Kokoonpano
* Marc Bolan – laulu, kitara
* Mickey Finn – congat, bongot, laulu
* Steve Currie – basso
* Bill Legend – rummut, tamburiini
### Lisämuusikot
* Howard Kaylan – taustalaulu
* Mark Volman – taustalaulu
* Rick Wakeman – koskettimet kappaleessa "Get It On"
* Ian McDonald – saksofoni
* Burt Collins – flyygelitorvi

## Lähteet
Propaganda (yhtye)

**Propaganda** on 1980-luvun alussa Düsseldorfissa Saksassa perustettu synthpop-yhtye. Yhtyeen perustivat Ralf Dörper, (myös yhtyeessä Die Krupps), Andreas Thein ja Susanne Freytag. Yhtye siirtyi Isoon-Britanniaan ja julkaisi 1984 singlen *Dr. Mabuse*, joka ylsi Britannian listalla sijalle 30. Thein lähti yhtyeestä ennen kuin se julkaisi debyyttialbuminsa *A Secret Wish* vuonna 1985.  

Vuonna 2005 Propaganda (Susanne Freytag ja Michael Mertens) alkoi julkaista uutta materiaalia saksalaiselle *Amontillado-Music*-levy-yhtiölle.
__NOTOC__

## Jäsenet
### Nykyiset

*Susanne Freytag
*Michael Mertens

### Entiset

*Claudia Brücken
*Ralf Dörper
*Derek Forbes
*Brian McGee
*Betsi Miller
*Andreas Thein

## Julkaisut
### Albumit
**[[A Secret Wish]]* (1985)
**[[Wishful Thinking (albumi)|Wishful Thinking]]* (Remix, 1985)
**[[1234 (albumi)|1234]]* (1990)
**[[Outside World]]* (kokoelmalevy, 2002)
**[[Noise and Girls Come Out to Play]]* (kokoelmalevy, 2012)
**[[The Best of Propaganda]]* (kokoelmalevy, 2013)

### Singlet

* *Dr. Mabuse* (1984) UK #27
* *Duel* (1985) UK #21
* *p:Machinery* (1985) UK #50
* *p:Machinery* (Reactivated) (1985) UK #83
* *Heaven Give Me Words* (1990) UK #36
* *Only One Word* (1990) UK #71
* *How Much Love* (1990)
* *Your Wildlife* (1990)
* *p:Machinery* (anniversary reissue) (1995)
* *Valley of the Machine Gods* (2006)

## Aiheesta muualla

* P-Fan.de - Extensive Propaganda fan site    
* Amontillado-Music - New Label   
* Zang Tuum Tumb and all that
Irwin Hoffman

**Irwin Hoffman** (26. marraskuuta 1924 New York – 19. maaliskuuta 2018) oli yhdysvaltalainen kapellimestari. 

Hoffman johti 1950–1960-luvuilla Vancouverin sinfoniaorkesteria. Hän pääsi sen jälkeen Chicagon sinfoniaorkesterin apulaiskapellimestariksi ja toimi sen tilapäisenä ylikapellimestarina vuosina 1968–1969. 

Hoffman oli Floridan orkesterin ensimmäinen ylikapellimestari vuosina 1968–1988. Myöhemmin hän on työskennellyt Kolumbiassa ja Costa Ricassa.

## Lähteet
Efrem Kurtz

**Efrem Kurtz** (7. marraskuuta 1900 – 27. kesäkuuta 1995) oli kapellimestari.

Kurtz syntyi Pietarissa, Venäjällä, ja opiskeli muun muassa Aleksandr Glazunovin ja Nikolai Tšerepninin johdolla. Hän täydensi opintojaan Riiassa ja Berliinissä. 

Kurtz aloitti uransa sairastuneen Arthur Nikischin sijaisena tanssija Isadora Duncanin esityksessä. Hän esiintyi useasti Berliinin filharmonikkojen kanssa ja johti vuosina 1924–1933 Stuttgartin filharmonista orkesteria. Hän teki yhteistyötä Anna Pavlovan kanssa tämän kuolemaan saakka vuonna 1931. Vuosina 1932–1942 hän johti Ballets Russes de Monte Carloa.

Kurtz muutti Yhdysvaltoihin ja sai maan kansalaisuuden vuonna 1944. Hän johti muun muassa Houstonin sinfoniaorkesteria 1948–1954 sekä Liverpoolin kuninkaallisia filharmonikkoja 1955–1957. Hän vieraili Neuvostoliitossa ensimmäistä kertaa maastamuuttonsa jälkeen vuonna 1966.

Kurtz kuoli Lontoossa 94-vuotiaana.
Carl Venth

**Carl Venth** (16. helmikuuta 1860 – 29. tammikuuta 1938) oli saksalais-yhdysvaltalainen säveltäjä, viulisti, kapellimestari, musiikinopettaja ja tutkija. 

Venth syntyi Kölnissä ja aloitti viulunsoiton opintonsa isänsä johdolla 9-vuotiaana. Hän pääsi myöhemmin konservatorioon ja muutti Yhdysvaltoihin pysyvästi vuonna 1880. Hän toimi mm. Dallasin sinfoniaorkesterin ylikapellimestarina 1910-luvulla.

Venth kuoli Teksasissa 77-vuotiaana. Hänen omaelämäkertansa julkaistiin postuumisti vuonna 1939.
Kantojyrsin

**Kantojyrsin** on maatalouskone, joka jyrsii kannon hakkeeksi. Puun kaadon jälkeen jäljelle jää kanto. Kantojyrsimellä voi poistaa haittaavat kannot viheralueilta tai rakennuksien tieltä.

Kantojyrsintää tarjoavia yrityksiä on Suomessa lähes sata. Osa yrittäjistä tarjoaa vain kantojyrsintäpalvelua, toiset myyvät sitä esimerkiksi puunhoidon, tai viherrakentamisen yhteydessä.

Kantojyrsimiä on markkinoilla useilta valmistajilta. Niiden koko vaihtelee pienestä käsin kannateltavasta laitteesta aina telaketjuilla kulkeviin, lähes kymmenen tonnin painoisiin raivauskoneisiin. Kantojyrsimiä on tarjolla myös muihin maatalous-, ja maansiirtokoneisiin kiinnitettävinä lisälaitteina. Yleisin kantojyrsinmalli on omalla moottorilla ja pyörillä kulkeva noin 500 kiloa painava kone, jonka leveys on noin metri. Yleensä jyrsimessä on kovametalliterät, jotka jyrsivät kannon maan pinnan tasolle tai sen alapuolelle, jyrsimen koosta riippuen jopa lähes metrin syvyyteen. Jäljelle jää kasa purua ja vain hieman kantoa suurempi kuoppa. Puru kelpaa katteeksi tai se voidaan kompostoida.

Pienen pyörien tai telojen pintapaineen ja jyrsinterän täsmällisen ohjattavuuden ansiosta kantojyrsin ei tuhoa nurmikkoa. Kanto voidaan poistaa turvallisesti esimerkiksi seinän vierustoilta. Jyrsitty puuaines on oivallista kompostitavaraa tai sen voi levittää pensaiden juurille. Esimerkiksi kaivinkoneeseen verrattuna kantojyrsintä on kevyt menetelmä. Koska juuristoa ei poisteta maan alta täydellisesti, niiden ravinteet jäävät maaperään.

Kantojyrsimien tuotemerkkejä ovat muun muassa Rayco, Vermeer, Predator, Laski, Dosko ja Carlton.

## Lähteet

## Aiheesta muualla

*Tietoa kantojyrsinnästä 
*Kuvia kantojyrsinnästä
Ylikersanttikala

**Ylikersanttikala** (*Abudefduf saxatilis*) on n. 20&nbsp;cm pitkä korkeaselkäinen kala, jolla on kyljissään 4–5 mustaa raitaa, joista se on saanut nimensä.
Nuorten yksilöiden kyljen yläosassa on keltaista sävyä, joka haalistuu kalan ikääntyessä. Kutuvalmis koiras muuttuu sinertävän sävyiseksi.

## Levinneisyys
Ylikersanttikalaa tavataan Atlantin trooppisten osien koralliriutoilla. indopasifisella merialueella elää sen lähisukulaislaji *Abudefduf vaigiensis*. Vankeudessa ylikersanttikaloja elää ympäri maailmaa, sillä laji on suosittu meriakvaariokala.

## Ravinto
Ylikersanttikalat syövät levää ja planktoneliöitä: äyriäisiä ja pikkukaloja. Nuoret yksilöt puhdistavat myös levää, loisia ja kuollutta ihoa suurten merikilpikonnien pinnalta. Ne itse välttävät saaliiksi joutumista liikkumalla parvissa.

## Lisääntyminen
Kutuaikana koiras puhdistaa palan kalliota roskista, ja tälle alustalle naaras laskee munat. Koiras jää vartioimaan mätiä kuoriutumiseen asti ja häätää jokaisen lähelle tulleen olennon.

## Lähteet
Suomen Hammaslääkäriliitto

**Suomen Hammaslääkäriliitto (SHL)** on suomalaisten hammaslääkärien ja hammaslääketieteen opiskelijoiden ammattijärjestö. Se on perustettu vuonna 1924. 

Hammaslääkäriliiton tarkoituksena on liittää Suomen hammaslääkärit ja hammaslääketieteen opiskelijat yhteen yhteiskunnallisten ja ammatillisten etujen valvomiseksi. Hammaslääkäriliitto myös edistää suun ja hammassairauksien hoitoa Suomessa sekä tukee suun terveydenhoitotyötä. Valtuustoon kuuluu 40 jäsentä. Suomen Hammaslääkäriliitto kuuluu AKAVAan. 

Varansa SHL saa jäsenmaksuista. Liittoon kuuluu noin 95 prosenttia Suomen hammaslääkäreistä eli noin 6 800 jäsentä.

Hammaslääkäriliitto julkaisee 14 kertaa vuodessa ilmestyvää *[[Suomen Hammaslääkärilehti|Suomen Hammaslääkärilehteä]]*.

## Katso myös
*Suomen Lääkäriliitto

## Lähteet

## Aiheesta muualla
*Suomen Hammaslääkäriliitto
Jean Fournet

**Jean Fournet** (14. huhtikuuta 1913 – 3. marraskuuta 2008) oli ranskalainen kapellimestari.

Fournet opiskeli Pariisin konservatoriossa. Hän toimi muun muassa Alankomaiden radion filharmonikkojen (1961–1978) sekä Rotterdamin filharmonisen orkesterin (1968–1973) ylikapellimestarina. 

Fournet on johtanut mm. lukuisia oopperateoksia sekä Gabriel Faurén tuotantoa. Hän oli naimisissa englannintorvensoittaja Miriam Hannecart-Jakesin kanssa.

## Lähteet
Serge Baudo

**Serge Paul Baudo** (s. 16. heinäkuuta 1927 Marseille) on ranskalainen kapellimestari.  

Baudo on legendaarisen sellisti Paul Tortelierin veljenpoika. Hänen isänsä oli oboisti ja Pariisin konservatorion professori. 

Baudo opiskeli Pariisin konservatoriossa ja kaavaili alun perin säveltäjän uraa. Hän kirjoitti musiikkia elokuviin ja Ranskan radioon, mutta pian kapellimestarin ura muuttui kansainväliseksi ja jätti sävellystyön syrjään. 

Baudo työskenteli vuosina 1962–1965 Pariisin oopperan ja vuosina 1967–1970 Pariisin orkesterin kapellimestarina. Hän pääsi myös johtamaan Nizzan radion orkesteria ja La Scalaan. Hänet nähtiin syyskuussa 1970 Metropolitan-oopperassa, ja sen jälkeen hän toimi kapellimestarina Lyonissa. Hän oli Berlioz-juhlien taiteellinen johtaja vuoteen 1989. 

Baudo nimitettiin vuonna 2001 Prahan sinfoniaorkesterin musiikilliseksi johtajaksi.

## Lähteet
* http://www.bach-cantatas.com/Bio/Baudo-Serge.htm
Trenchtown

**Trenchtown** on Jamaikan pääkaupungin Kingstonin sisällä sijaitseva asumiskeskittymä. On virhekäsitys, että alue olisi  nimetty alueen läpi kulkevan avoimen viemärin mukaan *(trench (eng.) = kaivanto) *kuten usein on väitetty. 1700-luvulla irlantilaistaustainen karjankasvattaja Daniel Power Trench käytti aluetta laitumenaan, mistä johtui paikan silloinen nimitys Trench Pen, joka myöhemmin asutuksen levittyä sinne muuttui nimeksi Trenchtown. Alueen hygieniataso on heikko ja lapsikuolleisuus vakava ongelma.

## Historia

Trenchtown rakennettiin 1930-luvulla asutusalueeksi ruokkimaan kasvavan kaupungin tarpeita. Hurrikaani Charlien koeteltua Jamaikan maaseutua vuonna 1951 monet kotinsa menettäneet kulkeutuivat Trenchtowniin aiheuttaen alueelle vakavaa liikakansoitusta. 

1970-luvulla Jamaikan hallinnasta taistelleet poliittiset puolueet, sosialistinen People's National Party ja jossain määrin oikeistomielisempi Jamaica Labour Party, jakoivat alueen ja syöttivät sitä aseilla aiheuttaen vakavia yhteenottoja. Trenchtown oli PNP:n hallinnassa siinä missä alueen viereinen getto Rema oli JLP:n aluetta ja ajan myötä tilanne kehkeytyi niin pahaksi, että alueiden välistä tietä voitiin pitää lähes taistelukenttänä. Pian poliittiset ideologiat Trenchtownin kaartien toiminnan takana kuitenkin katosivat ja jengit siirtyivät huumekauppaan. 1990-luvulla alueelle kohdistetut opetuskampanjat ovat tuottaneet tulosta laskien alueen rikollisuutta selvästi. 

1900-luvun aikana Trenchtownista kasvoi myös Kingstonin rastafariyhteisöjen koti. Monet maailmankuulut reggae-muusikot asuvat, tai ainakin ovat kotoisin alueelta. Mm. alkuperäinen The Wailers -kokoonpano; Bob Marley, Peter Tosh ja Bunny Wailer sai alkunsa Trenchtownista. 

## Aiheesta muualla

*Trenchtown Reading Centre
Linnunpelätin

**Linnunpelätin** on väline, jonka on tarkoitus pelotella lintuja pois kasvimailta ja pelloilta. Tällä pyritään välttämään se, etteivät linnut nokkisi siemeniä. Linnunpelättimen voi suunnitella itse, (esimerkiksi vanhat narun nokkaan ripustetut cd-levyt käyvät hyvin) mutta myös puutarhakaupoissa myydään linnunpelättimiä. Linnunpelätin voi olla esimerkiksi paikallaan seisova ihmishahmoinen nukke tai joustavien narujen väliin ripustettu petolinnun hahmo, joka huojuu tuulessa ja näyttää lentävän.
Higashi-Kurume

**Higashi-Kurume** () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Tokion Higashi-Murayaman, Kiyosen, Kodairan ja Nishi-Tōkyōn kaupunkeihin sekä Saitaman prefektuurin Niizan kaupunkiin. Higashi-Kurumessa on 116&nbsp;896 asukasta (vuonna 2017) ja sen pinta-ala on 12,88 neliökilometriä. 

Higashi-Kurume perustettiin vuonna 1970. Kaupunkia palvelee Seibu-rautateiden Ikebukuro-linja, joka yhdistää sen Saitaman Tokorozawan kaupunkiin ja toisessa suunnassa Tokion Ikebukuroon.

## Kuvia

Tiedosto:Kuromegawaview.JPG|Kuromegawa
Tiedosto:氷川神社(東久留米市)本殿正面.jpg|Hikawa-jinja


## Lähteet

## Aiheesta muualla

*Kaupungin internetsivut
Paa skaaks tässä!

**Paa skaaks tässä!** on Pekka Myllykoski ja Jytäjemmarit -yhtyeen "ska-single" vuodelta 2005. Single sisältää yhtyeen itsensä tekemän nimikappaleen lisäksi ska-version Juice Leskisen "3.30" -hitistä.
Alun perin singlen piti ilmestyä vapuksi 2005, mutta julkaisua siirrettiin saman vuoden marraskuulle. Singlen mukana sai *Viekää minut baariin taas...* -lautapelin.

## Kappaleet
# Paa skaaks tässä! (Säv./sov. Antero Gustafsson, san. Marko Aho, Antero Gustafsson, Pekka Myllykoski)
# 3.30 (Säv./san. Juice Leskinen, sov. Jytäjemmarit)

## Kokoonpano
* Pekka Myllykoski – laulu
* Marko Aho – kitara, laulu
* Antero Gustafsson – bassokitara, laulu
* Petri Vainio – klarinetti, saksofoni
* Jari "Kepa" Kettunen – rummut

## Aiheesta muualla
* Singlen esittely 
* Nimikappaleen sanat
Désiré Dondeyne

**Désiré Louis Corneille Dondeyne** (21. heinäkuuta 1921 – 12. helmikuuta 2015) oli ranskalainen kapellimestari ja säveltäjä. Hänen musiikkituotantonsa käsitti mm. kamarimusiikkia.

Dondeyne syntyi Laonissa ja opiskeli Lillen kansallisessa konservatoriossa. 

## Lähteet
Palamaton parta

__NOTOC__
**Palamaton parta** on Pekka Myllykoski ja Jytäjemmarit -yhtyeen CD-EP vuodelta 2006. EP sisältää neljä yhtyeen omaa joululaulua: kaksi Marko Ahon ja kaksi Antero Gustafssonin sävellystä.

EP:n mukana saa kaksi "PM&JJ" -joulukorttia.

## Kappaleet
#  (Säv. ja sov. Aho, san. Aho & Gustafsson)
#  (säv., san. ja sov. Gustafsson)
#  (säv., san. ja sov. Aho)
#  (säv., san. ja sov. Gustafsson)

## Kokoonpano
* Pekka Myllykoski – laulu
* Marko Aho – kitara, laulu
* Antero Gustafsson – bassokitara, laulu
* Kai Koski – rummut
* Heikki Laakso – piano, urut
* Tommi Tenkula – bassokitara (kappale 3)

## Lähteet

## Aiheesta muualla
* Albumin esittely 
* Kappaleiden sanat ja taustatarinat
Ikkähämäh

__NOTOC__
**Ikkähämäh** on Pekka Myllykoski ja Jytäjemmarit -yhtyeen CD-EP, joka julkaistiin toukokuussa 2007. EP sisältää neljä yhtyeen omaa ”pornolaulua”, joista kaksi on Marko Ahon ja kaksi Antero Gustafssonin säveltämiä.

EP on kunnianosoitus Juha ”Watt” Vainiolle, 20 vuotta aiemmin julkaistulle *[[Paljaat uneksijat]]* -albumille sekä erityisesti EP:n nimi Simo Salmiselle ja Jukka Virtaselle. EP:n mukana sai kaksi PM&JJ-ilmapalloa.

## Kappaleet
#  (säv., san. ja sov. Aho)
#  (säv., san. ja sov. Gustafsson)
#  (Aho)
#  (säv., san. ja sov. Gustafsson)

## Kokoonpano
* Pekka Myllykoski – laulu
* Marko Aho – kitara, laulu
* Antero Gustafsson – bassokitara, laulu
* Heikki Laakso – hanuri

## Lähteet

## Aiheesta muualla
* Albumin esittely 
* 
*
Butka

**Butka** (venäjäksi *Бутка*) on kylä Talitskin (venäjäksi *Талицк*) piirissä, joka kuuluu Sverdlovskin alueeseen. Kylä sijaitsee noin 250 kilometriä Jekaterinburgista. 1. tammikuuta 1996 kylässä oli 4&nbsp;239 asukasta ja vuonna 2003 asukkaita oli noin 3&nbsp;600. Kylässä on kahdeksanluokkainen koulu, keskikoulu, elokuvateatteri sekä kirkko. Siellä syntyi Venäjän federaation presidentti Boris Jeltsin.

## Lähteet
* Koordinaatit: gps-coordinates.net
Renee Pornero

**Renee Pornero** (s. 24. lokakuuta 1979) on itävaltalainen pornonäyttelijä. Hän syntyi Grazissa ja on esiintynyt yli 150 pornografisessa elokuvassa. 

Pornerolle myönnettiin vuoden 2005 Eroticline-palkinto. 

## Lähteet

## Aiheesta muualla
* Viralliset sivut  
*
Neito tornissa

**Neito tornissa** () on Jean Sibeliuksen ainoa valmistunut oopperasävellys. Yksinäytöksisen oopperan libreton on kirjoittanut Rafael Hertzberg. Ensi-ilta oli 7. marraskuuta 1896.

## Sibelius ja ooppera
Tutustuttuaan Richard Wagnerin oopperoihin Sibelius alkoi haaveilla Kalevala-aiheisesta oopperatetralogiasta *[[Nibelungin sormus|Nibelungin sormuksen]]* esikuvan mukaan. Hän matkusti Bayreuthin musiikkijuhlille kuuntelemaan *[[Parsifal (ooppera)|Parsifal]]ia* ja *[[Lohengrin]]ia*. Myöhemmin *Veneen luomisen* sävellysprosessi ajautui umpikujaan. Näistä musiikkiaiheista kuitenkin syntyi orkesteriteos *[[Lemminkäinen (Sibelius)|Lemminkäinen]]*, joka käsittää neljä legendaa orkesterille. 

## ''Neito tornissa''
### Taustaa
Filharmoninen orkesteri tilasi arpajaisjuhliinsa oopperan tietäen Sibeliuksen oopperansävellystoiveista. Oopperan kesto on hiukan yli puoli tuntia. Sibeliukselle se oli vain välityö, eikä hän panostanut siihen erityisemmin.

Pian ensi-illan jälkeen Sibelius kielsi oopperan esitykset, kunnes olisi saanut korjatuksi sitä paremmaksi. Korjaaminen jäi kuitenkin tekemättä. Nykyisin oopperasta esitetään lähinnä konserttiversiota.

### Juoni
Vouti rakastuu neitoon, joka on rakastunut sulhoon. Vouti sulkee neidon torniin, kun ei saa vastarakkautta. Kylän väki luulee, että neidon siveys on mennyttä, ja paheksuu häntä. Sulho etsii rakastaan ja huomaa neidon olevan vankina tornissa. Vouti ja sulho ryhtyvät taistelemaan, kunnes linnanrouva keskeyttää taistelun ja vouti vangitaan. Neito ja sulho saavat toisensa.

### Kantaesitys
Louis Sparren lavastamassa kantaesityksessä lauloivat sopraano Ida Flodin neitona ja Abraham Ojanperä voutina. Esityksen johti Sibelius. Loppuunmyytyjä esityksiä oli yhteensä kolme.

### Arvioita
Oskar Merikanto kirjoitti *Neito tornissa* -oopperasta Päivälehdessä 10. marraskuuta 1896:

## ''Neito tornissa -alkusoitto''
Kapellimestari Tuomas Hannikainen tutki Sibeliuksen käsikirjoitusta ja totesi 2010-luvun lopulla, että partituurin lyhennelmämerkintöjen perusteella oopperasta voidaan esittää noin 11 minuuttia pitkä orkesterikappale, joka perustuu oopperan aiheisiin. Orkesterikappale on nimetty *Neito tornissa -alkusoitoksi*, ja sen oletetaan saaneen kantaesityksensä Turussa 7. huhtikuuta 1900 säveltäjän johtamana. Sävellystä ei tiedetä esitetyn vuoden 1900 jälkeen.

*Neito tornissa -alkusoitto* on erotettava oopperan omasta alkusoitosta, joka kestää noin kolme minuuttia ja sisältää lauluosuuksia.

## Lähteet

## Kirjallisuutta
* 
*  
*
Japaninalbatrossi

**Japaninalbatrossi** (*Phoebastria albatrus*) on keskikokoinen pohjoisten vesien ulappalintu.

## Koko ja ulkonäkö
Linnun vartalon pituus on noin 89&nbsp;cm, siipien kärkiväli keskimäärin 2,37&nbsp;m ja paino keskimäärin 4,3&nbsp;kg. Vanhan linnun puku on kokonaan valkoinen, pää on kuitenkin kellertävä ja siivet päältä mustat. Nokka on vaaleanpunainen ja sen kärki on sinertävä. Nuoret linnut ovat kokonaan ruskeita. Sukupuolet ovat saman näköiset.

Lajin kuvaili ja nimesi Georg Wilhelm Stellerin keräämien nahkojen perusteella Peter Simon Pallas 1769. Lajin toinen englanninkielinen nimi onkin *Steller's Albatross*.

## Esiintyminen
Japaninalbatrossi vaeltelee hyvin suurella merialueella Kiinan itärannikolta Japanin kautta Aleuteille, Alaskaan ja sieltä Kanadan ja Yhdysvaltojen länsirannikkoa aina Meksikon rajoille saakka. Koko pohjoinen Tyyni valtameri on sen esiintymisaluetta.

Lisääntyminen tapahtuu vain kahdella saarella Japanissa, Torishimalla kaukana Tokion eteläpuolella, ja Minami-Kojimalla Senkakusaarilla, koilliseen Taiwanista. Torishimalla asuu noin 1&nbsp;540 yksilöä ja Minami-Kojimalla noin 300 yksilöä.

Japaninalbatrossi on uhanalainen laji. 1949 sen katsottiin kuolleen sukupuuttoon, mutta sittemmin löydettiin pieniä määriä vaeltelevia, pääasiassa nuoria lintuja. Laji oli erittäin yleinen Stellerin aikoihin 1700-luvulla ja vielä 1800-luvulla. Arvioidaan, että noin 5 miljoonaa japaninalbatrossia tapettiin Torishimalla sen höyhenpuvun takia 1885–1903. Kaikkiaan arvioidaan tapetun noin 10 miljoonaa yksilöä. Tappaminen jatkui aina 1930-luvulle. Höyhenet ja sulat käytettiin tyynyjen ja patjojen täytteiksi sekä huopiin ja sulkakyniksi, ruumiista tehtiin lannoitteita ja rasvaa ja munia syötiin. Kaikki vähintään 15 pesimäyhdyskuntaa oli vuoteen 1949 mennessä kokonaan tuhottu.

Lajin elpyminen on ollut hidasta. 1954 Torishimalla asui 25 lintua, joista ainakin 6 paria pesi. Japani rauhoitti lajin 1958, ja suojelua lisättiin 1962 ja 1972. Suojelun tuloksena laji on elpynyt. Luonnonolosuhteiltaan Torishima on vaikea, sillä saarella toimii aktiivinen tulivuori ja rankat monsuunisateet aiheuttavat mutavyöryjä.

## Elinympäristö
Alkuperäinen pesimäpaikka oli aukea, elefanttiheinää (*Miscanthus sinensis*) kasvava tasanne. Pesivät linnut tekevät ruokailulentoja ”lähivesille”. Pesinnän jälkeen linnut vaeltelevat pohjoisella Tyynellämerellä, runsaimmin niitä tavataan Beringinmerellä.

## Lisääntyminen
Pari saapuu pesimäyhdyskuntaan lokakuussa. Pesä rakennetaan elefanttiheinästä tai jostain muusta ruohosta. Naaras munii yhden munan, jota puolisot hautovat vuorotellen noin viikon jaksoissa. Haudonta kestää noin 65 päivää. Molemmat emot ruokkivat poikasta, joka on lentokykyinen noin 5 kuukauden ikäisenä. Nuori lintu vaeltelee merellä ainakin 4 vuotta, ennen kuin palaa kotisaarelleen. Sukukypsä se on noin 7–9-vuotiaana.

## Ravinto
Kalmarit, äyriäiset ja vähemmässä määrin kalat. Toisten tietojen mukaan seurailee laivoja, toisten taas ei.

## Lähteet
* savethealbatross  
* Audubon
* fws  
* Kalastus ja hyviä kuvia 

### Viitteet

## Aiheesta muualla
Mortuary

**Mortuary** on vuonna 2005 tehty kauhuelokuva. Elokuvan on ohjannut Tobe Hooper.

Elokuva kertoo Doylen perheestä, jotka muuttavat syrjäiseen pikkukaupunkiin äidin työn perässä. Uusi työ onkin hylätyn Fowlerin veljesten hautaustoimiston johtaminen. Kaupunkilaiset huhuavat että alueella kummittelisi. Rauhallisen alun jälkeen saa kuitenkin Doylen perhe huomata että huhuissa onkin jonkinlaista perää.

## Näyttelijät
Themis

**Themis** () oli kreikkalaisessa mytologiassa oikeuden ja järjestyksen jumalatar. Hesiodoksen mukaan hän oli Uranoksen ja Gaian tytär, sekä Zeuksen järjestyksessään toinen vaimo. Themis synnytti horat:  Eunomia (Järjestys), Dike (Oikeus) ja Eirene (kukoistava Rauha). Nämä suojelivat kuolevaisten ihmisten aherrusta. Themis synnytti myös moirat eli kohtalottaret: Klotho (Kehrääjä), Lakhesis (Osan Suova) ja Atropos (Torjumaton), joiden tehtävänä oli kehrätä, kerrata ja katkaista ihmisen elämänlanka. Zeus soi suurimman kunnian Kohtalottarille.

## Lähteet

* Hesiodos: *Jumalten synty*, suomentanut Päivi Myllykoski. Helsinki : Tammi, 2002
Pavel Rybalko

**Pavel Semjonovitš Rybalko** (, 4. marraskuuta 1892 – 19. helmikuuta 1948) oli neuvostoliittolainen panssarijoukkojen marsalkka ja panssarijoukkojen komentaja puna-armeijassa toisen maailmansodan aikana. Hän oli pätevä panssarisodan suunnittelija ja perusti erilliset panssarivaunuyksiköt.

## Ennen toista maailmansotaa

Ennen sotaa Rybalko palveli ensin Venäjän keisarillisessa armeijassa vuodesta 1914, sittemmin Neuvostoliiton armeijassa. Hän toimi ensimmäisessä maailmansodassa sotilaana, komentajan avustajana sissijoukossa Venäjän sisällissodan aikana ja ratsuväen komentajana ja kouluttajana Puolan–Neuvostoliiton sodassa. 1937–1940 hän toimi sotilasattaseana Puolassa ja Kiinassa.

## Toisen maailmansodan aikana
Kaikkiaan Rybalko osallistui seuraaviin taisteluihin:

* Lvovin–Sandomierzin taistelu
* Veiksel–Oder-operaatio
* Šleesian taistelut
* Berliinin taistelu
* Prahan taistelu

Hänen komentamiaan joukko-osastoja olivat:

* Neuvostoliiton 20. ratsuväkidivisioona
* Neuvostoliiton 3. panssariarmeija
* Neuvostoliiton 57. armeija
* Neuvostoliiton 3. Kaartin panssariarmeija

Hänet palkittiin Neuvostoliiton sankarin arvonimellä.

## Sodan jälkeen

Sodan jälkeen Rybalko toimi lyhytaikaisesti ennen kuolemaansa kaikkien mekanisoitujen neuvostojoukkojen komentajana.

## Aiheesta muualla
* Tietoa monista kenraaleista, myös Rybalkosta 
* Tietoa elämästä
Maissilapset (elokuva)

**Maissilapset** () on vuonna 1984 tehty kauhuelokuva. Elokuva perustuu kirjailija Stephen Kingin samannimiseen novelliin. Elokuvan on ohjannut Fritz Kiersch. Elokuva ei ole juuri saanut arvostusta kriitikoiden keskuudessa, ja vielä vähemmän sitä ovat saaneet elokuvan kahdeksan jatko-osaa sekä vuoden 2009 uusintafilmatisointi.

## Juoni
Pienessä kylässä on jo viikkoja paistanut aurinko, ja pellot ovat kuivumassa olemattomiin. Maanviljelijät ovat turhaan jo kauan rukoilleet pientäkin sadetta. Eräänä päivänä kylään tulee poikasaarnaaja, joka sanoo vain ihmisveren pelastavan sadon.

Kolme vuotta myöhemmin kylään saapuu nuoripari, ja he ajavat vahingossa lapsen päälle. Ruumista tutkiessaan he huomaavatkin lapsen kaulassa syvän haavan, joka on puhkaissut kaulasuonet. Maissilapset sieppaavat naisen, ja tämän mies lähtee perään. Mies pelastaa vaimonsa kuolemalta ja tuhoaa maissipellon. 

## Näyttelijät

## Jatko-osat
* Maissilapset II – viimeinen uhraus (1992)
* Maissilasten paluu (1995)
* Maissilapset 4 - kuoleman sato (1996)
* Maissilapset 5 - kuoleman pellot (1998)
* Maissilapset 666: Ennustus (1999)
* Children of the Corn: Revelation (2001)
* Children of the Corn: Genesis (2011)
* Children of the Corn: Runaway (2018)

### Muita versioita
* Korpin aika (1983) 
* Children of the Corn (2009)
Bix Beiderbecke

**Leon Bismark ”Bix” Beiderbecke** (10. maaliskuuta 1903 – 6. elokuuta 1931) oli yhdysvaltalainen jazzkornetisti ja -pianisti.

Beiderbecke syntyi Iowan Davenportissa saksalaisperäiseen sukuun. Hän opiskeli Lake Forest Academyssä Illinois’ssa, mutta ainoat aineet, jotka hän koki itsensä kannalta kiinnostaviksi, olivat musiikki ja liikunta. Hän ei ollut erityisen menestynyt opinnoissaan ja joutuikin jättämään akatemian. 

Beiderbecke aloitti kornetin soiton 15-vuotiaana ja sai siihen vaikutteita jokilaivoilla soitetusta musiikista. Ammattilaisuransa hän aloitti Wolverine Orchestra -yhtyeessä vuonna 1924. Hän teki myöhemmin yhteistyötä Frankie Trumbauerin, Jean Goldketten, Adrian Rollinin ja Paul Whitemanin kanssa. Hänen merkittävimpiä varhaisia vaikutteitaan olivat New Orleansin jazzkornetistit, kuten Nick LaRocca. Häneen vaikuttivat myös taidemusiikin säveltäjät, kuten Claude Debussy (pianosävellys ”In a Mist”).

Beiderbecke oli ensimmäinen lyyrisen jazzin suurista nimistä. Hän oli ensimmäisiä valkoisia muusikkoja, jotka saivat arvostusta mustilta kollegoiltaan. Hänen tyylinsä perustui lyyriseen ja oivaltavaan fraseeraukseen, jota jäljiteltiin laajasti. Paul Whitemanin orkesterin jäsenenä hän oli vuosina 1928–1930. Hänen tunnetuin soolokappaleensa on ”Singing the Blues”. 

Beiderbecken terveys oli ollut horjuvaa jo lapsuudessa. Hän ajautui lopulta alkoholismiin ja kuoli yksin Long Islandilla 28-vuotiaana 1931. Viralliset kuolinsyyt olivat keuhkokuume ja aivoödeema. Niiden lisäksi hän oli kärsinyt delirium tremensistä. 

## Lähteet

## Aiheesta muualla
Quadrophenia – 60-luvun kapinalliset

**Quadrophenia – 60-luvun kapinalliset** (*Quadrophenia - A Way of Life*) on brittiläinen elokuva, joka kuvailee modeihin lukeutuvien nuorten vauhdikasta viikonloppuelämää vuoden 1964 Englannissa. Modit pukeutuvat tyylikkäästi, juhlivat, käyttävät huumeita, hurjastelevat skoottereillaan ja tappelevat. Elokuva pohjautuu löyhästi The Who -yhtyeen samannimiseen rockoopperaan. Elokuva ei kuitenkaan ole musikaali, vaan puhuttuun dialogiin perustuva draama. Frank Roddamin ohjaama elokuva valmistui vuonna 1979.  Suomessa elokuva sai ensi-iltansa 25. tammikuuta 1980. Sana "quadrophenia" viittaa päähenkilö Jimmyn nelijakoiseen persoonallisuuteen. 

Juoneltaan *Quadrophenia* on aikuistumiskertomus, jossa 17-vuotias Jimmy etsii elämälleen tarkoitusta mod-jengeistä ja Stephanie-nimisestä tytöstä. Elokuvan taustan muodostaa modien ja *rockereiden* eli moottoripyöräilijänuorten välinen raaka "sota" Lontoon ja Brightonin kaduilla. Mod-kulttuuria kuvataan elokuvassa sekä nostalgiseen että kriittiseen sävyyn. Jimmy kääntää elokuvan lopussa selkänsä modien ihanteille ja elämänarvoille. Tästä huolimatta elokuva vaikutti merkittävästi siihen, että mod-ilmiö syntyi uudestaan 1970-luvun lopun Isossa-Britanniassa. 

Jimmyä esittää Phil Daniels. Sting nähdään modien ihaileman jengijohtaja Ace Facen roolissa.

Suomen televisiossa *Quadrophenia* on esitetty viimeksi huhtikuussa 2007 sekä marras- ja joulukuussa 2016.

Elokuvasta on julkaistu soundtrack-albumi, joka sisältää The Whon kappaleita ja useimmissa laitoksissa myös muuta modien suosimaa musiikkia.

*[[The New York Times]]in* kriitikot valitsivat *Quadrophenian* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*Quadrophenia.net
Miihkali

**Miihkali** on suomalainen miehen etunimi ja eräs Mikael-nimen muunnos. Marraskuuhun 2025 mennessä nimi Miihkali on Suomessa annettu Digi- ja väestötietoviraston tietojen mukaan noin 80 henkilölle.

## Tunnettuja Miihkaleita

* Miihkali Bulgakov, *Mihail Bulgakov*, *Golitsa* (1466−1554), venäläinen ruhtinas ja sotankari
* Mikko Miihkali Karvonen, *Onttoni Miihkali* (1904–1979), vienankarjalais-suomalainen kirjailija
* Miihkali Perttunen, myös *Miihkali Arhippainen* (1815–1899), vienankarjalainen runonlaulaja
* Miihkali Teppo (s. 1992), suomalainen jääkiekkoilija

## Kuvitteellisia Miihkaleita

* Miihkali, Pahkasika-lehdessä ilmestynyt sarjakuva
* Miihkali, Prätkähiiret-piirrossarjan hahmo

## Lähteet
Higashi-Murayama

**Higashi-Murayama** () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Tokion Higashi-Kurumen, Higashi-Yamaton, Kiyosen ja Kodairan kaupunkeihin sekä Saitaman prefektuurin Tokorozawan kaupunkiin. Higashi-Murayamassa on 150&nbsp;818 asukasta (vuonna 2017) ja sen pinta-ala on 17,14 neliökilometriä. 

Nykyisen muotoinen Higashi-Murayaman kaupunki perustettiin 1. huhtikuuta 1964. Kaupungissa sijaitsee Shōfuku-jin temppeli, jonka Jizō-halli on Tokion metropolin ainoa Japanin kansallisaarteiden luetteloon päässyt rakennus. Myös osa Hachikokuyaman puistoalueesta, joka on toiminut innoituksena joillekin *[[Naapurini Totoro]]* -elokuvan kohtauksista, sijaitsee Higashi-Murayamassa.

Kaupunkia palvelevat JR Higashi-Nihonin Musashino-linja sekä useat Seibu-rautateiden linjat: Shinjuku-linja, Haijima-linja, Kokubunji-linja, Tamako-linja, Ikebukuro-linja, Seibuen-linja ja Yamaguchi-linja.

## Kuvia

Tiedosto:Higashimurayama Akitsu Station Shopping Street 201301.JPG|Akitsun ja Shin-Akitsun rautatieasemien välistä liikealuetta
Tiedosto:秋津神社 02.jpg|Akitsu-jinja


Tiedosto:Kitayama Park Iris Garden.jpg|Kitayaman puistoa
Tiedosto:Higashimurayama city hall.JPG|Higashi-Murayaman kaupungintalo


## Lähteet

## Aiheesta muualla

*Kaupungin internetsivut
Circuit Paul Ricard

**Circuit Paul Ricard** (myös **Paul Ricard High Tech Test Track**) on moottorirata Le Castelletissa Ranskassa.

Circuit Paul Ricard rakennettiin vuonna 1969 ranskalaisen tislaamonomistajan Paul Ricardin tuella. Radalla on ajettu Formula 1:sten Ranskan Grand Prix’ta 1970- ja 1980-luvuilla ja vuonna 1990, jonka jälkeen kilpailu siirrettiin Magny-Coursin moottoriradalle. Kaudella 2018 rata teki paluun Formula 1 -kilpakalenteriin Ranskan Grand Prix’n merkeissä. 1990- ja 2000-luvulla radalla ovat ajaneet useat pienemmät moottoriurheiluluokat, muun muassa eri moottoripyörä-luokat ja Formula 3000 -luokka. Nykyään rata toimii Formula 1:sten testiratana ja usean pienemmän moottoriurheiluluokan kilpailu- ja testiratana.

Vuonna 1986 Elio de Angelis sai surmansa Formula 1:sten harjoituksissa, ja rataa muutettiin sen takia rakentamalla lyhyempiä vaihtoehtoisia ratoja ja 1,8 kilometriä pitkälle Mistral-suoralle šikaani, jotta vastaavat onnettomuudet vältettäisiin tulevaisuudessa. Paul Ricardin kuoltua vuonna 1999 rata myytiin Bernie Ecclestonen omistamalle Excelis-yritykselle. Nykyisin radalla on 167 eri reittivaihtoehtoa.

Raportin mukaan rata on ekologisesti kolmanneksi kestävin moottorirata Mugellon ja Barcelonan ratojen jälkeen.

## Voittajat
### Formula 1

### Formula 2

### GP3

### Formula 3

### Formula Renault 3.5

### Eurocup Formula Renault 2.0

### W Series

## Lähteet
*Viralliset kotisivut 
*Circuit Paul Ricard Formula1.com 
*WTCC Race of France fiawtcc.com 

### Viitteet

## Aiheesta muualla
Elefanttiheinä

**Elefanttiheinä** (*Miscanthus sinensis*) on alun perin aasialainen ruohovartinen kasvi.

Elefanttiheinä kasvaa suurina mättäinä. Se kasvaa 1–2 m, joskus jopa 4 metriä korkeaksi. Sen lehdet ovat pitkiä (18–75 cm) ja kapeita (0,3–2 cm), ja kasvavat pystyssä, latvojen taipuessa alaspäin. Kukinnot ovat punertavia tai kullanvärisiä ja nousevat lehtien yläpuolelle. Koristeellisen ulkomuotonsa ansiosta se on yleinen puutarhakasvi kaikkialla maailmassa. Se viihtyy valoisassa, aurinkoisessa paikassa. Sen siemeniä voi ostaa myös suomalaisista hyvin varustetuista puutarhaliikkeistä. Elefanttiheinälajikkeita ovat muun muassa vaskielefanttiheinä (lajike 'Purpurascens'), 'Strictus', 'Variegatus' ja 'Zebrinus'.

Elefanttiheinä on kotoisin Kiinasta, Koreasta ja Japanista. Istutusten takia se on levinnyt vieraslajiksi luontoon monin paikoin Pohjois-Amerikassa ja uhkaa syrjäyttää paikallisia kasvilajeja.

## Lähteet

## Aiheesta muualla
* Suomen Lajitietokeskus: Elefanttiheinä (''Miscanthus sinensis'')
* Kassu – Kasvien suomenkieliset nimet: Elefanttiheinä (''Miscanthus sinensis'')
* UniProt: Taxonomy - ''Miscanthus sinensis'' 
* Flora of China: ''Miscanthus sinensis'' 
* Global Biodiversity Information Facility (GBIF): ''Miscanthus sinensis''
Osella

**Osella** oli italialainen Formula 1 -talli, joka kamppaili F1:ssä kausina 1980–1992. Sen perusti Vincenzo Osella. Talli ei päässyt MM-pisteille kuin kolmessa osakilpailussa, ja Osellan autot olivat liian painavia ja moottorit tehottomia, eikä Osellalla ollut yleensä kuin yksi auto osallistumassa kilpailuun.

Osellan parhaaksi tulokseksi jäi San Marinon GP:n 1982 neljäs sija. Osellalla on eniten kilpailuja Minardin jälkeen ilman palkintosijaa.

## Lähteet
Giuseppe Patanè

**Giuseppe Patanè** (1. tammikuuta 1932 Napoli – 29. toukokuuta 1989 München) oli italialainen kapellimestari.

Patanè oli kapellimestari Franco Patanèn (1908–1968) poika ja opiskeli Napolissa, jossa hän myös debytoi vuonna 1951. Hän kuoli äkillisesti johtaessaan *[[Sevillan parturi]]n* esitystä Baijerin valtionoopperassa.
Claudio Scimone

**Claudio Scimone** (23. joulukuuta 1934 – 6. syyskuuta 2018) oli italialainen kapellimestari. 

Scimone syntyi Padovassa, Italiassa, ja opiskeli orkesterinjohtoa Dmitri Mitropouloksen sekä Franco Ferraran johdolla. Hän sai kansainvälistä mainetta sekä kapellimestarina että musiikintutkijana. Hän nosti uudelleen esille useita renessanssi- ja barokkimusiikin teoksia. Hänelle on myönnetty mm. L'Académie Charles Crosin *Grand Prix du Disque*.

Scimone toimi Lissabonin Gulbenkian-orkesterin ensimmäisenä ylikapellimestarina vuosina 1979–1986. Häntä seurasi tässä virassa Muhai Tang. Scimone on lisäksi perustanut I Solisti Veneti -yhtyeen. 

## Lähteet
Frenzy

**Frenzy** (myös **Frenzy – solmiokuristaja**) on Alfred Hitchcockin ohjaama brittiläinen jännityselokuva vuodelta 1972. Se oli Hitchcockin paluu parrasvaloihin: *[[Linnut (elokuva)|Lintujen]]* (1963) jälkeen hän oli ohjannut kolme epäonnistunutta elokuvaa ja hänen uransa oli pohjalukemissa. *Frenzystä* muodostui kuitenkin sekä yleisö- että arvostelumenestys.

*Frenzy* oli Hitchcockin paluu juurilleen. Se oli Hitchcockin ensimmäinen elokuva Britanniassa yli 20 vuoteen (edellinen oli *[[Kauriin merkeissä]]* 1949). Elokuvassa on myös useita vaikutteita Hitchcockin Englannin-kauden elokuvista: alkukohtaus on kopioitu lähes sellaisenaan *[[Nuori ja viaton|Nuoresta ja viattomasta]]* ja psykopaattista murhaajaa pelkäävä kaupunki on kuin suoraan *[[Vuokralainen (vuoden 1926 elokuva)|Vuokralaisesta]]*. Lisänä olivat vielä *[[Psyko (vuoden 1960 elokuva)|Psykon]]* psykopaatti ja yksi Hitchcockin lempiteemoista: viatonta miestä syytetään rikoksesta, jota hän ei ole tehnyt.

Kun *Frenzy* tuli ensi-iltaansa Suomessa, elokuvasta oli sensuroitu 11 sekuntia – ei kuitenkaan väkivaltaa vaan ”6. osasta autovarkauteen liittyvä virtajohtojen yhdistäminen”.

## Rooleissa

Hitchcock itse nähdään väkijoukossa aivan elokuvan alussa.

## Vastaanotto ja arvostus
*[[The New York Times]]in* kriitikot valitsivat *Frenzyn* vuonna 2004 yhdeksi kaikkien aikojen tuhannesta parhaasta elokuvasta.

## Lähteet
*

### Viitteet

## Aiheesta muualla
* Leffatykki
Tiedonintressi

**Tiedonintressit** (saksaksi *Erkenntnisinteressen*, englanniksi *knowledge interests* tai *cognitive interests* tai *knowledge-constitutive interests*) ovat Jürgen Habermasin tapa tarkastella elämismaailman kokemusten organisoitumista yhteiskunnalliseksi tiedoksi. Teorian tarkoituksena on paljastaa kaiken tiedon, tietämisen ja tieteellisen tutkimuksen yhteiskunnalliset ja antropologiset ehdot.

Tiedonintressejä on kolme:

# *Tekninen tiedonintressi* liittyy työhön. Se on intressi saada teknistä tietoa luonnon manipuloimiseksi. Intressi liittyy läheisesti positivistiseen tieteenfilosofiaan.
# *Käytännöllinen* eli *praktinen tiedonintressi* liittyy kieleen. Se on intressi siirtää tietoa sukupolvilta toisille ja ymmärtää perinnettä. Intressi liittyy läheisesti hermeneuttiseen tieteenfilosofiaan.
# *Emansipatorinen* eli *vapauttava tiedonintressi* liittyy hallintaan (*Herrschaft*) eli valtaan, sekä ihmisten vapauttamiseen perinteen kahleista ja yhteiskunnallisesta pakotuksesta. Se ohjaa itsereflektiota, ja on siten yhteinen tieteenfilosofia sekä kriittisille yhteiskuntatieteille että filosofialle.

Kaksi ensimmäistä intressiä ovat välttämättömiä yhteiskunnan kehitykselle ja liittyvät erilaisten objektien konstituoimiseen. Kolmas intressi puolestaan liittyy väistämättä kaikkiin ihmisten välisiin suhteisiin, mutta operoi kahden ensimmäisen intressin objekteilla.

## Lähteet

* 
* http://filosofia.fi/fi/ensyklopedia/habermas-jurgen. Rauno Huttunen. Filosofia.fi. 
* Kannisto, Heikki: "Ymmärtäminen, kritiikki ja hermeneutiikka", teoksessa
Diabeettinen retinopatia

**Diabeettinen retinopatia** on diabeteksen eli sokeritaudin aiheuttama verkkokalvon sairaus, joka voi johtaa sokeuteen. Diabetes vaurioittaa silmänpohjan hiusverisuonia johtaen hapenpuutteeseen tai turvotuksiin.

## Aiheesta muualla
* Terveyskirjasto: Käyvän hoidon potilasversio
* Therapia Fennica
Anthony Nesty

**Anthony Conrad Nesty** (s. 25. marraskuuta 1967 Trinidad ja Tobago) on surinamelainen entinen perhosuimari. Hän saavutti toisena tummaihoisena uimarina olympiamitalin – ja ensimmäisenä kultamitalin – voittaessaan 100 metrin perhosuinnin Soulin olympialaisissa 1988. Nesty löi kätensä päätyseinään ajassa 53,00 kukistaen sadasosasekunnilla Yhdysvaltojen suursuosikin Matt Biondin. 

Soulin jälkeen Nesty oli sadan metrin perhosuinnissa voittamaton kolmen vuoden ajan. Hänen meriittilistalleen tulivat voitot sekä Hyvän tahdon kisoissa Seattlessa 1990 että MM-kilpailuissa Perthissä 1991. Lisäksi Nesty voitti kolme peräkkäistä Yhdysvaltain yliopistomestaruutta 100 metrin perhosuinnissa 1990–1992 ja yhden 200 metrin perhosuinnissa 1990.

Barcelonan olympialaisissa 1992 Anthony Nesty otti mielimatkallaan 100 metrin perhosuinnissa pronssia. Hän on ainoa surinamelainen olympiamitalisti.

## Saavutuksia
*Olympialaiset:
**Los Angeles 1984: 100 m pu 21.
**Soul 1988: 100 m pu kultaa, 200 m pu kahdeksas
**Barcelona 1992: 100 m pu pronssia
*MM-kilpailut:
**Madrid 1986: 100 m pu viides
**Perth 1991: 100 m pu kultaa
**Rooma 1994: 100 m pu seitsemäs
*Pan Amerikan kisat:
**1987 Indianapolis: 100 m pu kultaa, 200 m pu pronssia
**1991 Havanna: 100 m pu kultaa, 200 m pu hopeaa
*Tyynenmeren mestaruuskilpailut:
**1989 Tokio: 100 m pu kultaa, 200 m pu kahdeksas
*Hyväntahdon kisat:
**1990 Seattle: 100 m pu kultaa

## Lähteet
*Anthony Nesty Uinnin Hall of Famen tietokannassa  

## Viitteet
Natallja Salahub

**Natallja Salahub** (, s. 31. maaliskuuta 1975) on valkovenäläinen pikajuoksija.

Salahub karsiutui Lissabonin sisäratojen MM-kisoissa 2001 400 metrin juoksun välierissä ajallaan 53,60. Samana vuonna hän karsiutui Edmontonin MM-kisoissa 400 metrin alkuerissä ajalla 51,78. Kisojen jälkeen hänen ilmoitettiin kärynneen dopingista. Hän oli kilpailukiellossa 10. elokuuta 2001 – 9. elokuuta 2003.

Salahub palasi kilparadoille Budapestin sisäratojen MM-kisoissa, joissa Valko-Venäjä voitti 4 x 400 metrin viestijuoksussa MM-hopeaa. Helsingin MM-kisoissa 2005 Salahub karsiutui 200 metrin juoksun välierissä ajalla 23,62. 4 x 100 metrin viestijuoksussa hän oli mukana voittamassa MM-pronssia. Hän oli mukana 4&nbsp;x&nbsp;400 metrin MM-pronssia voittaneessa joukkueessa Moskovan sisäratojen MM-kisoissa 2006.

## Ennätykset
* 100 metrin juoksu: 11,30 (2005)
* 200 metrin juoksu: 22,82 (2005)
* 400 metrin juoksu: 51,61 (2001)

## Lähteet
Irma Tervani

**Irma Tervani** (oik. **Achté**; 4. kesäkuuta 1887 Helsinki – 29. lokakuuta 1936 Dresden, Saksa) oli suomalainen oopperalaulaja, äänialaltaan altto, joka oli kiinnitettynä Dresdenin hovioopperaan 1908–1932. Hänen äitinsä oli Emmy Achté ja isänsä Lorenz Nikolai Achté. Hänen yksitoista vuotta vanhempi sisarensa oli kuuluisa Aino Ackté, joka monesti kehui sisartaan ja edisti tämän uraa. Tervania ei nykyään paljon muisteta, vaikkakin häntä omana aikanaan ylistettiin ja hänen nuoruudessaan hänestä lupailtiin jotakin suurta, kun hän esiintyi ensimmäisen kerran 16-vuotiaana.

Tervani opiskeli laulua ensin äitinsä johdolla, sitten muutaman vuoden ajan Ruotsissa ja vuosina 1904–1906 Pariisissa. Vuonna 1907 Tervani kiinnitettiin Dresdenin hovioopperaan. Hän vieraili myös muilla Saksan suurilla näyttämöillä sekä Skandinavian maissa ja Suomalaisessa oopperassa esiintyen myös liedlaulajana.

Irma Tervanin sisarenpojan Mies Reenkolan kertoman mukaan taiteilijanimi "Tervani" oli Aino Acktén miehen, Reenkolan isän Heikki Renvallin keksimä sanaleikki: terva on ruotsiksi "tjära" ja ääntyy samoin kuin "kära"; siis "tervani" on tätä kautta "min kära", "rakkaani". Lisäksi nimi kuulosti italialaiselta, mikä sopi muusikolle. Taiteilijanimen Irma halusi ottaa käyttöön jottei jäisi kuuluisan sisarensa varjoon.

Irma Tervanin luonne oli hieman kärttyisä ja ylimielinen. Hän ei nuorena ottanut vastaan moniakaan työtarjouksia, joita tuli jopa Metropolitanista ja muualta maailmalta. Hänellä oli kaunis alttoääni, jota kuvailtiin upean tummaksi ja samettimaiseksi sekä ihastuttavan pehmeäksi.

Irma Tervanin puoliso (vuodesta 1916) oli saksalainen teatterinjohtaja Paul Wiecke.

## Lähteet

## Aiheesta muualla
*
Anssi Joutsenlahti

** Taito Anssi Ilmari Joutsenlahti** (s. 17. syyskuuta 1943 Kankaanpää) on suomalainen pappi, valtiopäiväneuvos ja entinen kansanedustaja. Hän toimi Suomen Maaseudun Puolueen kansanedustajana vuosina 1979–1987 edustaen Turun läänin pohjoista vaalipiiriä ja tuli uudelleen valituksi eduskuntaan vuoden 2011 eduskuntavaaleissa Perussuomalaisten listalta. Hänet valittiin vaalien jälkeen eduskunnan toiseksi varapuhemieheksi.

## Ura

Vuoden 1983 vaaleissa Joutsenlahti saavutti henkilökohtaisen ääniennätyksensä yli 16&nbsp;000 äänellä ja hän veti eduskuntaan samasta vaalipiiristä myös kihniöläisen Lea Mäkipään. Vuonna 1986 Joutsenlahti äänesti eduskunnassa Satakunnan läänin perustamista vastaan. Kolmen uuden läänin perustaminen kaatui äänin 91–89.

Vuosina 1998–2002 Joutsenlahti työskenteli  Jämijärven ja vuosina 2002–2005 Jurvan kirkkoherrana. Hänelle on myönnetty rovastin arvonimi. Kansankirkolliselta herätysliiketaustaltaan Joutsenlahti on herännäinen eli körtti.

Vuoden 2007 eduskuntavaaleissa hän oli Satakunnassa Perussuomalaisten ehdokkaana, mutta ei tullut valituksi. Joutsenlahti ilmoitti vuoden 2011 vaalien alla aikovansa lahjoittaa kansanedustajan palkkionsa Pohjois-Satakunnan kansanterveystyön liikelaitoskuntayhtymälle mikäli tulee valituksi. Rahat käytetään kahden hoitotyöntekijän palkkaamiseen oppisopimuksella.

Eduskuntavaaleissa 2011 Joutsenlahti sai 6583 ääntä Satakunnan vaalipiirissä, ja tuli valituksi. Hänet valittiin vaalien jälkeen eduskunnan toiseksi varapuhemieheksi.

## Näkemykset
### Seksuaali- ja sukupuolipolitiikka
Joutsenlahti äänesti eduskunnassa sukupuolineutraalia avioliittolakia vastaan marraskuussa 2014.

## Yksityiselämä

Joutsenlahti harrastaa maratonjuoksua ja hän on muun muassa osallistunut 32 kertaa Helsinki City Marathoniin tullen aina maaliin.

## Teoksia
* Anssi Joutsenlahti 2009-2011 : Matka takaisin Arkadianmäelle. Kankaanpää. Anssi Joutsenlahti, 2013. 
* Anssi Joutsenlahti 2011-2012 : Politiikan ytimessä (Joutsenlahden blogiteksteistä toimittanut Anne Laine). Kankaanpää. Anssi Joutsenlahti, 2014. 
* Anssi Joutsenlahti 2013-2023 : Vierivä kivi ei sammaloidu (Joutsenlahden blogiteksteistä toimittanut Anne Laine). Kankaanpää. Anssi Joutsenlahti, 2023. 

## Lähteet

## Aiheesta muualla
* Anssi Joutsenlahden blogi